G7: "Acţiunile lui Putin aduc ruşine Rusiei şi sacrificiile istorice ale poporului său".
"Ca urmare a unei lovituri ruseşti asupra Bilohorivka din regiunea Luhansk, aproximativ 60 de persoane au fost ucise", a declarat Zelenski. Liderii Grupului celor şapte naţiuni industriale (G7) au promis duminică să adâncească izolarea economică a Rusiei şi să "ridice în rang" o campanie împotriva elitelor legate de Kremlin. Ucraina şi aliaţii săi resping acuzaţia de nazism şi afirmaţia că Rusia luptă pentru supravieţuire împotriva unui Occident agresiv, spunând că Putin a declanşat un război neprovocat.
Forţele Rusiei au bombardat o şcoală dintr-un sat din estul Ucrainei, omorând aproximativ 60 de persoane, a declarat preşedintele Volodimir Zelenski, în timp ce Rusia se pregătea să marcheze luni aniversarea victoriei Uniunii Sovietice asupra Germaniei naziste în cel de-al Doilea Război Mondial.Guvernatorul regiunii Luhansk a declarat că aproximativ 90 de persoane se adăposteau în şcoala din Bilohorivka sâmbătă, când aceasta a fost bombardată, scrie, luni, Reuters."Ca urmare a unei lovituri ruseşti asupra Bilohorivka din regiunea Luhansk, aproximativ 60 de persoane au fost ucise, civili, care pur şi simplu s-au ascuns la şcoală, adăpostindu-se", a declarat Zelenski în discursul său video nocturn.Președintele Rusiei n-a răspuns la această acuzaţieÎn portul sudic Mariupol, care a îndurat cele mai distructive lupte din cele 10 săptămâni de război, comandantul adjunct al regimentului Azov, refugiat în uzina siderurgică Azovstal, a implorat comunitatea internaţională să ajute la evacuarea soldaţilor răniţi."Vom continua să luptăm atâta timp cât suntem în viaţă pentru a-i respinge pe ocupanţii ruşi", a declarat căpitanul Sviatoslav Palamar într-o conferinţă de presă online.Liderii Grupului celor şapte naţiuni industriale (G7) au promis duminică să adâncească izolarea economică a Rusiei şi să "ridice în rang" o campanie împotriva elitelor legate de Kremlin.G7 a declarat că s-a angajat să elimine sau să interzică petrolul rusesc şi a denunţat invazia preşedintelui rus Vladimir Putin în Ucraina."Acţiunile sale aduc ruşine Rusiei şi sacrificiile istorice ale poporului său", a afirmat G7 într-o declaraţie, referindu-se la rolul Rusiei sovietice în înfrângerea Germaniei naziste în urmă cu 77 de ani.Putin a comparat în repetate rânduri războiul din Ucraina, pe care îl prezintă ca o luptă împotriva naţionaliştilor periculoşi de inspiraţie "nazistă" din Ucraina, cu provocarea cu care s-a confruntat Uniunea Sovietică atunci când Adolf Hitler a invadat-o în 1941.Ucraina şi aliaţii săi resping acuzaţia de nazism şi afirmaţia că Rusia luptă pentru supravieţuire împotriva unui Occident agresiv, spunând că Putin a declanşat un război neprovocat în încercarea de a reconstrui Uniunea Sovietică.Într-un discurs video, filmat în faţa unor blocuri din Ucraina, incendiate de la loviturile de rachete ruseşti, Zelenski a spus că răul s-a întors, dar ţara sa va învinge.Salutând răspunsul G7, Zelenski a declarat în discursul său video de noapte: "Principalul lucru pe care l-am simţit astăzi a fost dorinţa şi mai mare a lumii de a ne ajuta… Este clar pentru întreaga lume liberă că Ucraina este partea bună în acest război, iar Rusia va pierde, pentru că răul pierde întotdeauna".Putin prezidează luni, în Piaţa Roşie din Moscova, o paradă a trupelor, tancurilor, rachetelor şi rachetelor balistice intercontinentale, ţinând un discurs care ar putea oferi indicii despre viitorul războiului.